  Анжелика Тихонова корреспондент Грак ёросысь Каменной гуртын выль культура юрт пуктозы, ужъёсты «Лулчеберет» йӧскалык ӵектос улсын нуозы. Со сярысь элькун тӧролэн но кивалтэтлэн пресс-службазы ивортӥз. Ужъюртын учкисьёслы 100 инты луоз. Сое туэ гудырикошконозь вуттыны тыршозы Каменной гурт Граклэсь вить иськеме гинэ интыяськемын. Отын 400-лэсь трос улӥсез, пӧлазы трос гинэ егитъёс, егит семьяос. Азьвыл гуртын 1957-тӥ арын пуктэм культура юрт ужаз. Отын озьы ик учкисьёслы 100 интыез, кружокъёслы кык висъетэз вал. Лулчеберет удысын ужасьёс арлы быдэ 150 пала ужрадъёс ортчытъязы. Но 2013-тӥ арын клубез куашкан калэ вуэмен лыдъязы но ворсазы. Тодэ вайытом, лулчеберет юрт Дэбес ёросысь Тыловай черкогуртын но пуктыны кутскизы. Тегъёс: Лулчеберет Удмуртия лэсьтськон Грак  